Պատկերն ավելի ամբողջական կլինի, եթե նկատենք, որ Գյանջայի ահաբեկչությունից մեկ օր առաջ Ադրբեջանի սահմանապահ ծառայությունը հայտարարություն էր տարածել Իրանի հետ սահմանին փոխհրաձգության մասին, որի ընթացքում սպանվել է Իրանի քաղաքացի: Կարձագանքի՞ այս մեղադրանքներին իրանական կողմը: Հրապարակային հայտարարություն, ըստ երեւույթին, չի արվի, բայց Թեհրանում հազիվ թե անուշադրության մատնեն Ադրբեջանի ուժային կառույցների հնչեցրած տեսակետը: Իսկ առհասարակ երեւույթն ապացուցում է, թե որքան խախուտ է պետական կարգն Ադրբեջանում, եթե մի քաղաքապետի սպանությունը կարող էր դառնալ իսլամական հեղաշրջման դրդապատճառ: